open-index/open-wikipedia-markdown huggingface dataset:
Oiva Oijennus

**Oiva Oijennus** (s. 31. tammikuuta 1953 Tampere) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1971–1984 ja voitti viisi Suomen mestaruutta.

Oijennus edusti pääsarjatasolla Tampereen Koo-Vee:ta  ja Tampereen Tapparaa. Hän pelasi SM-sarjassa ja SM-liigassa yhteensä 456 ottelua, joissa hänen tehopisteensä olivat 171&nbsp;+&nbsp;115&nbsp;=&nbsp;286 ja jäähymääränsä 173 minuuttia. SM-liigan pudotuspeleissä hän pelasi 64 ottelua, joissa tehopisteitä kertyi 22&nbsp;+&nbsp;14&nbsp;=&nbsp;36 ja jäähyminuutteja 41. Hän voitti viisi Suomen mestaruutta ja saavutti lisäksi neljä SM-hopeaa.

Oijennus pelasi Suomen maajoukkueessa 13 maaottelua, joissa hän teki yhteensä kaksi maalia. Hän edusti Suomea yksissä MM-kilpailuissa.

Oijennuksen veljenpoika Markus on myös jääkiekkoilija. Hänkin edusti pelaajaurallaan Tapparaa.

## Lähteet
* 

### Viitteet
Pekka Mäkinen (jääkiekkoilija)

**Pekka Mäkinen** (s. 5. kesäkuuta 1949 Tampere) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1966–1980 ja voitti kaksi Suomen-mestaruutta.

Mäkinen edusti pääsarjatasolla Tampereen Ilvestä, Tampereen Tapparaa ja Oulun Kärppiä. Hän pelasi SM-sarjassa ja SM-liigassa yhteensä 373 ottelua, joissa hänen tehopisteensä olivat 43&nbsp;+&nbsp;49&nbsp;=&nbsp;92 ja jäähymääränsä 175 minuuttia. SM-liigan pudotuspeleissä hän pelasi 17 ottelua, joissa tehopisteitä kertyi 2&nbsp;+&nbsp;3&nbsp;=&nbsp;5 ja jäähyminuutteja 16. Hän voitti kaksi Suomen-mestaruutta ja saavutti lisäksi neljä SM-hopeaa ja kaksi SM-pronssia.

Hänen poikansa Antti Mäkinen pelasi A-junioritasolle asti Tapparassa ja toimii nykyään NHL-otteluiden selostajana Viasat Hockey Finland -kanavalla.

## Lähteet
* 

### Viitteet
Juha Silvennoinen

**Juha Silvennoinen** (s. 1. toukokuuta 1952 Joensuu) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1971–1981 ja voitti kolme Suomen-mestaruutta.

Silvennoinen edusti pääsarjatasolla Joensuun Kiekko-Poikia, Tampereen Tapparaa ja Lahden Reipasta. Hän pelasi SM-sarjassa ja SM-liigassa yhteensä 304 ottelua, joissa hänen tehopisteensä olivat 83&nbsp;+&nbsp;59&nbsp;=&nbsp;142 ja jäähymääränsä 118 minuuttia. SM-liigan pudotuspeleissä hän pelasi 26 ottelua, joissa tehopisteitä kertyi 10&nbsp;+&nbsp;2&nbsp;=&nbsp;12 ja jäähyminuutteja 6. Hän voitti kolme Suomen-mestaruutta ja saavutti lisäksi kolme SM-hopeaa ja yhden SM-pronssin.

## Lähteet
* 

### Viitteet
Jean Dixon

**Jean Dixon**, oik. **Jean Jacques** (14. heinäkuuta 1896 Waterbury, Connecticut – 12. helmikuuta 1984 New York City, New York) oli yhdysvaltalainen teatteri-, elokuva- ja televisionäyttelijä.

## Elämä ja ura
Jean Dixon syntyi Jean Jacqueksi 14. heinäkuuta vuonna 1896 Waterburyssa, Connecticutissa. Hän opiskeli Ranskassa näyttelemistä ranskalaisen näyttelijän Sarah Bernhardtin alaisuudessa. Yhdysvaltoihin palattuaan vuonna 1921 hän näytteli Broadwaylla ja tien päällä vuosia ennen kuin teki elokuvadebyyttinsä Hollywoodissa vuonna 1929. Hän näytteli muun muassa näytelmissä *Wooden Kimono* (1927–28) ja *Behold the Bridegroom* (1928–29). Hänen tyylinään teatterissa oli "kova komedia", jota nähtiin näytelmissä *June Moon* (1929–30) ja *Once in a Lifetime* (1930–31).

Hänen ensimmäinen elokuvansa oli Paramount Picturesin draama *The Lady Lies*, joka sai ensi-iltansa vuonna 1929. Elokuvassa näyttelivät pääosia Walter Huston ja Claudette Colbert. Toisen elokuvansa Dixon teki neljä vuotta myöhemmin 1933 mysteerielokuvan *The Kiss Before the Mirror*, jossa hän näytteli yhdessä Gloria Stuartin kanssa. Clarence Brown ohjasi häntä draamassa *[[Kaunis Sadie]]*, jossa päätähtenä oli Joan Crawford. Dixon sai ensimmäisen naispääosansa toimintaseikkailusta *Mister Dynamite* vuonna 1935. Seuraavina vuosina hän näytteli muun muassa elokuvissa *Mies, nainen ja ystävä* (1936), *[[Karkuri (vuoden 1937 elokuva)|Karkuri]]* (1937) ja *[[Vakka kantensa valitsee]]* (1938), joka oli Dixonin viimeinen elokuva. Hänäytteli muun muassa Carole Lombardin, Melvyn Douglasin ja Katharine Hepburnin kanssa.

Dixon näytteli usein elokuvissaan  näsäviisasta ystävää naispääosaesittäjän rinnalla. Hänen kuuluisin elokuvansa lienee  klassikkoelokuva *[[Godfrey järjestää kaiken]]* vuodelta 1936, jossa hänellä oli sivurooli Mollyna. Elokuvassa näytteli muiden muassa William Powell ja Carole Lombard ja se sai kuusi Oscar-ehdokkuutta 1937. Dixon päätti yhdeksän vuotta kestäneen elokuvauransa 1938.

Dixon jatkoi teatterin puolella aina vuoteen 1960 asti. Elokuvauransa jälkeen hän näytteli muun muassa näytelmissä *George Washington Slept Here* (1940–41), *The Velvet Glove* (1949–50) ja *The Gang’s All Here* (1959–60), joka oli hänen viimeinen teatteriesiintymisensä. Dixon vieraili myös televisiossa kaksi kertaa sarjoissa *Se parhaiten nauraa...* vuonna 1956 ja *Play of the Week* vuonna 1960. Hän päätti 39 vuotta kestäneen näyttelijäuransa 1960 ja siirtyi eläkkeelle 64-vuotiaana. Hän esiintyi viimeisen kerran julkisuudessa 76-vuotiaana vuonna 1972 keskusteluohjelmassa *The David Frost Show*.

Jean Dixon meni vihille Edward S. Elyn kanssa vuonna 1940, jonka kanssa hän oli naimisissa 40 vuotta aina Elyn kuolemaan 1980 asti. Jean Dixon kuoli seuraavana vuonna 84-vuotiaana 12. helmikuuta 1981 New York Cityssä.

## Filmografia

## Teatteri

## Aiheesta muualla

* 
* 
* Jean Dixon Internet Broadway Databasessa
Keijo Männistö

**Keijo Männistö** (s. 22. toukokuuta 1949 Tampere) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1967–1979 ja voitti kolme Suomen-mestaruutta.

Männistö edusti koko pääsarjauransa ajan Tampereen Tapparaa. Hän pelasi SM-sarjassa ja SM-liigassa yhteensä 309 ottelua, joissa hänen tehopisteensä olivat 79&nbsp;+&nbsp;52&nbsp;=&nbsp;131 ja jäähymääränsä 249 minuuttia. SM-liigan pudotuspeleissä hän pelasi 18 ottelua, joissa tehopisteitä kertyi 4&nbsp;+&nbsp;5&nbsp;=&nbsp;9 ja jäähyminuutteja 18. Hän voitti kolme Suomen-mestaruutta ja saavutti lisäksi kolme SM-hopeaa ja yhden SM-pronssin.

## Lähteet
* 

### Viitteet
Tapio Kallio (jääkiekkoilija)

**Tapio Kallio** (s. 27. lokakuuta 1954) on suomalainen jääkiekkoilija. Hän pelasi hyökkääjänä SM-liigassa vuosina 1976–1979 ja voitti kaksi Suomen-mestaruutta.

Kallio edusti SM-liigassa kolmen kauden ajan Tampereen Tapparaa. Hän pelasi SM-liigassa yhteensä 76 ottelua, joissa hänen tehopisteensä olivat 9&nbsp;+&nbsp;2&nbsp;=&nbsp;11 ja jäähymääränsä 6 minuuttia. SM-liigan pudotuspeleissä hän pelasi 13 ottelua, joissa tehopisteitä kertyi 1&nbsp;+&nbsp;1&nbsp;=&nbsp;2 ja jäähyminuutteja 2. Hän voitti kaksi Suomen-mestaruutta ja saavutti lisäksi yhden SM-hopean.

## Lähteet
* 

### Viitteet
Salaspilsin keskitysleiri

**Salaspilsin keskitysleirin** perustivat saksalaiset vuoden 1941 lopulla Latvian pääkaupungin Riian läheisyyteen. Virallisesti Salaspils oli poliisivankila ja työkoulutusleiri (*Polizeigefängnis und Arbeitserziehungslager*). Se tunnettiin myös kaupungin saksalaisella nimellä Kurtenhof. Leirillä kuoli sen olemassaolon aikana monta tuhatta ihmistä. Tarkkoja lukumääriä on vaikea löytää. Sodan jälkeen neuvostoliittolaiset pystyttivät alueelle suuria muistomerkkejä.

## Lähteet

## Aiheesta muualla
* Latvia *Jewish Virtual Library*
Vesa Lehtoranta

**Vesa Kalevi Lehtoranta** (1. helmikuuta 1949 Tampere – 29. elokuuta 2023 Tampere) oli suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1967–1977 ja voitti yhden Suomen-mestaruuden.

Lehtoranta edusti koko pääsarjauransa ajan Tampereen Tapparaa. Hän pelasi SM-sarjassa ja SM-liigassa yhteensä 175 ottelua, joissa hänen tehopisteensä olivat 32&nbsp;+&nbsp;28&nbsp;=&nbsp;60 ja jäähymääränsä 40 minuuttia. SM-liigan pudotuspeleissä hän pelasi 10 ottelua, joissa tehopisteitä kertyi 1&nbsp;+&nbsp;2&nbsp;=&nbsp;3. Hän voitti yhden Suomen-mestaruuden ja saavutti lisäksi yhden SM-hopean.

Lehtoranta hukkui 74-vuotiaana elokuussa 2023 Tampereella Näsijärveen.

## Lähteet
Petri Karjalainen

**Petri Karjalainen** (s. 3. heinäkuuta 1956 Tampere) on suomalainen jääkiekkoilija. Hän pelasi maalivahtina SM-liigassa vuosina 1976–1981 ja voitti kaksi Suomen-mestaruutta.

Karjalainen edusti koko SM-liigauransa ajan Tampereen Tapparaa. Hän pelasi liigassa yhteensä 56 ottelua ja kuului kokoonpanoon kaikkiaan 122 ottelussa. SM-liigan pudotuspeleissä hän pelasi yhdeksän ottelua ja kuului kokoonpanoon yhteensä 17 ottelussa. Hän voitti kaksi Suomen-mestaruutta ja saavutti lisäksi yhden SM-hopean.

## Lähteet
* 

### Viitteet
Tapio Kallio

**Jaakko Tapio Kallio** (s. 30. huhtikuuta 1960) on suomalainen urheilulääkäri ja entinen aitajuoksija.

Kallio voitti 400 metrin aitajuoksun Suomen mestaruuden Kajaanissa 1984. Hän saavutti samassa lajissa SM-hopeaa Oulussa 1981 ja Porissa 1983 sekä SM-pronssia Lahdessa 1985. Kajaanissa 1984 hän saavutti SM-pronssia myös 110 metrin aitajuoksussa.

Seuratasolla Kallio edusti Vammalan seudun Voimaa vuoteen 1982 ja sen jälkeen Helsingin Kisa-Veikkoja.

## Lähteet
Michael Kors

**Michael David Kors** (alkujaan **Karl Anderson, Jr.**, s. 9. elokuuta 1959 Long Island, New York) on yhdysvaltalainen muotisuunnittelija. Hänet tunnetaan erityisesti naisten klassisten ja selkeälinjaisten vapaa-ajan vaatteiden suunnittelijana sekä *[[Muodin huipulle]]* -televisiosarjan tuomarina.. Hän suunnitteli 1981 ensimmäisen naistenvaatemallistonsa ja oli Céline-muotitalon luovana johtajana 1997–2003.

## Varhainen elämä

Karl Andersonin äiti oli Revlonin malli ja isä college-opiskelija. He erosivat kun Karl oli kaksivuotias. Karlista tuli nimeltään Michael David Kors viisivuotiaana, kun hän sai äitinsä uuden aviomiehen sukunimen ja sai samalla valita itselleen uudet etunimet.

## Ura

Kors opiskeli Manhattanin Fashion Institute of Technology -oppilaitoksessa, mutta keskeytti opintonsa päästyään suunnittelemaan mallistoja newyorkilaiselle Lothar’s-vaateliikkeelle. Vogue-lehteen Kors pääsi ensimmäisen kerran vuonna 1980. Seuraavana vuonna hän suunnitteli oman naistenvaatemallistonsa ja perusti oman vaatemerkin, jota Bergdorf Goodman- ja Saks Fifth Avenue -liikkeet alkoivat myydä.

Vuonna 1984 Kors järjesti ensimmäisen runway-shownsa. Hän suunnitteli Bergdorf Goodmanille kašmir- ja turkisvaatemallistoja ja kehitti tyyliään kohti yksinkertaista eleganssia, jota Vogue kutsui ”neoklassiseksi” ja käytännölliseksi mutta yllättäväksi. Vuonna 1989 Kors suunnitteli ensimmäiset kenkänsä.

Vuoden 1990 taloudellisten vaikeuksiensa jälkeen Kors loi huokean *KORS Michael Kors* -vaatemalliston. Hänestä tuli vuonna 1997 Céline-muotitalon luova johtaja kuudeksi vuodeksi. Sinä aikana hän laajensi omaa brandiaan miestenvaatteilla, asusteilla ja hajuvesillä. Vuonna 2003 Kors sai muotialan arvostetuimman tunnustuksen, Council of Fashion Designers of American vuoden miestenvaatesuunnittelijan palkinnon.

Vuonna 2004 Kors pyydettiin *Muodin huipulle* -televisio-ohjelmaan. Hän oli siinä tuomarina vuoteen 2012, jolloin hän jäi sarjasta pois aikatauluongelmien takia. Kors suunnittelee vaatteita useille kuuluisuuksille kuten Michelle Obamalle ja Angelina Jolielle. Hän on nimennyt innoittajikseen Jacqueline Kennedy Onassiksen, Gwyneth Paltrow’n ja Ali MacGraw’n.

## Yksityiselämä

Kors asuu New Yorkissa. Hän solmi vuonna 2011 avioliiton pitkäaikaisen poikaystävänsä Lance LaPeren kanssa, joka on Michael Kors Women's Design -yhtiön varapuheenjohtaja.

## Lähteet
Tapio Flinck

**Tapio Flinck** (s. 14. elokuuta 1950 Pori) on suomalainen entinen jääkiekkoilija ja jääkiekkovalmentaja. Hän pelasi puolustajana SM-sarjassa ja SM-liigassa vuosina 1969–1984 ja voitti kaksi Suomen-mestaruutta.

Flinck edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 496 ottelua, joissa hänen tehopisteensä olivat 62&nbsp;+&nbsp;74&nbsp;=&nbsp;136 ja jäähymääränsä 321 minuuttia. SM-liigan pudotuspeleissä hän pelasi 48 ottelua, joissa tehopisteitä kertyi 6&nbsp;+&nbsp;4&nbsp;=&nbsp;10 ja jäähyminuutteja 23. Hän voitti Suomen-mestaruuden vuosina 1971 ja 1978 sekä saavutti lisäksi kolme SM-hopeaa ja yhden SM-pronssin.

Flinck pelasi Suomen maajoukkueessa 45 maaottelua, joissa hän teki yhteensä kaksi maalia ja sai kaksi syöttöpistettä. Hän edusti Suomea yksissä MM-kilpailuissa.

Valmentajaurallaan Flinck toimi Porin Ässien päävalmentajana vuosina 1986–1989. Flinckin alaisuudessa joukkue putosi kaudeksi 1989–1990 I-divisioonaan. Flinck itse puolestaan siirtyi valmentamaan Ässät liigasta pudottanutta Joensuun kiekkopoikia, joka kuitenkin seuraavana keväänä hävisi karsintasarjan Ässille ja putosi takaisin I-divisioonaan. Kaudelle 2015–2016 Flinck teki paluun valmennustoimintaan ja ryhtyi II divisioonassa pelaavan Salon Kiekkohaiden päävalmentajaksi.

Tapio Flinckin poika Tommy Flinck on myös entinen jääkiekkoilija. Hän teki pitkän uran Ranskan 2-liigassa Mulhousen, Strasbourgin ja Toulousen joukkueissa vuosina 1998–2013. Myös Tommy on jatkanut uraansa valmennuksen parissa sekä Ranskassa että Italiassa.

## Tilastot

## Lähteet
* 
* 

### Viitteet
Likainen sota

**Likainen sota** () oli valtion tukema väkivallan aikakausi Argentiinassa vuosina 1976–1983. Väkivallan uhreiksi joutui tuhansia vasemmistoaktivisteja, ammattiliittolaisia, opiskelijoita, journalisteja, marxilaisia sekä peronisti-sissejä. Surmansa arvioidaan saaneen yhteensä noin 30&nbsp;000 hallituksen vastustajaa.

Aikakaudesta käytettiin myös nimityksiä *El Proceso*, lyhennelmä juntan käyttämästä nimestä *Proceso de Reorganización Nacional* ('Kansallinen uudelleenjärjestyminen'). Käytössä on myös nimitys *la última junta militar* ('viimeinen sotilasjuntta'). Ihmisoikeusloukkaukset rasittivat maan kuvaa ulkomailla, mutta juntta leimasi arvostelun Argentiinan vastaiseksi kampanjaksi.

## Lähteet
* 

### Viitteet

## Aiheesta muualla
Arcadia (yhtye)

**Arcadia** oli brittiläinen 1980-luvulla toiminut popyhtye. Sen perustivat Duran Duran -yhtyeen jäsenet Simon Le Bon, Nick Rhodes ja Roger Taylor sivuprojektiksi muiden yhtyeen jäsenten soittaessa samaan aikaan The Power Stationissa. Roger Taylor jätti musiikkibisneksen kokonaan ennen albumin julkaisua eikä esiintynyt yhdelläkään yhtyeen videolla eikä TV-esiintymisissä.

## Levytyshistoria
Yhtyeen ainoa albumi *[[So Red The Rose]]* äänitettiin keväällä 1985 Pariisissa ja sen on sanottu olleen omana aikanaan yksi kaikkien aikojen kalleimmista albumeista. Se julkaistiin marraskuussa 1985. Albumi sai hyvän lähdön albumilistoilla ympäri maailman, kun ensimmäinen single ”Election Day” oli jo ehtinyt menestyä erinomaisesti. Levyllä oli mukana erittäin nimekäs lista vierailijoita kuten Grace Jones, Herbie Hancock, David Gilmour ja Sting. Albumi saavutti platinaa muun muassa Yhdysvalloissa ja Kanadassa. Myöhemmät singlelohkaisut eivät kuitenkaan kohonneet suuriksi hiteiksi, vaikka joitakin Top 40 -häntäpään sijoituksia listoilla saivatkin. Vuonna 1986 yhtye julkaisi vielä yhden uuden kappaleen ”Say The Word” elokuvaan *[[Kovan päivän ilta (elokuva)|Kovan päivän ilta]]*. Vuonna 2010 EMI julkaisi yhtyeen koko tuotannon yhdessä paketissa uudelleen masteroituna mukaan lukien yhtyeen 1987 julkaistu videokokoelma.

## Diskografia
### Albumi
* *[[So Red The Rose]]* (1985)

### Singlet
**[[Election Day]]* (1985)
**[[Goodbye Is Forever]]* (1986)
**[[The Promise (Arcadian kappale)|The Promise]]* (1986)
**[[The Flame]]* (1986)
**[[Say The Word]]* (1986)

### VHS-video
**[[Arcadia (video)|Arcadia]]* (1987)
**The Videos* (1987)

### Uudelleenjulkaisu
* *[[So Red The Rose 2-CD+DVD]]* (2010)

### Musiikkivideot
**Election Day* (1985)
**The Promise* (1985)
**Goodbye is Forever* (1986)
**The Flame* (1986)
**Say the Word* (1986)
**Missing* (1986)

## Lähteet
NBA:n finaalien arvokkain pelaaja

**NBA:n finaalien arvokkain pelaaja** on NBA:n finaalien arvokkaimmalle pelaajalle myönnettävä palkinto. Palkinnon saajan valitsee median jäsenistä koostuva paneeli. Eniten valintoja on saavuttanut Michael Jordan, joka on saanut palkinnon kuusi kertaa.

## Valinnat

**Voittajat maittain: (1969-2025)**

## Lähteet

## Aiheesta muualla
*NBA
Betty Neumar

**Betty Neumar** (marraskuu 1931 Ironton, Ohio, Yhdysvallat – 13. kesäkuuta 2011 Louisiana, Yhdysvallat) oli yhdysvaltalainen nainen, jota syytettiin neljännen aviomiehensä Harold Gentryn kuoleman järjestämisestä vuonna 1986. Gentryn veli Al Gentry vaati kahden vuosikymmenen ajan viranomaisia tutkimaan veljensä kuolemaa ennen kuin Neumar pidätettiin vuonna 2007. Tapausta tutkiessaan poliisi sai selville, että jokainen Neumarin viidestä puolisosta on kuollut. Tapaus herätti runsaasti huomiota Yhdysvalloissa, jossa Neumaria kutsuttiin *Mustaksi leskeksi*. Betty Neuman kuoli 13. kesäkuuta 2011 louisianalaisessa sairaalassa julkistamattomaan sairauteen.

## Aviomiehet
Betty Johnson syntyi Odis ja Elizabeth Walden Johnsonin perheeseen. Hän valmistui South Point High Schoolista vuonna 1949.

Hän oli naimisissa viisi kertaa:
# Clarence Malone (1950–1952) kuoli marraskuussa 1970 takaraivoon ammuttuun laukaukseen autokorjaamollaan Medinan kaupungissa Ohiossa;
# James Flynn (? –1955) ammuttiin kuoliaaksi laiturilla New Yorkissa vuonna 1955;
# Richard Sills (? –1965) väitettiin ampuneen itsensä Floridassa;
# Thomas Harold Gentry (1968–1986) löytyi kuolleena pariskunnan North Carolinan kodista, ammuttu useita kertoja;
# John Neumar (1991–2007) löydettiin asunnosta luonnollisiin syihin kuolleena.

John Neumarin kuolemansyyksi lueteltiin verenmyrkytys, iskeeminen koliitti ja suolitukos, jotka voivat olla oireita arseenimyrkytyksestä. Kuolemaa pidetään epäilyttävä myös siksi, että omaiset saivat tiedon hänen kuolemastaan vasta lehden kuolinilmoituksesta. Kun John Neumarin poika John Neumar, Jr. otti yhteyttä leskeen, hänelle kerrottiin että ruumis on jo tuhkattu huolimatta aiemmin ostetusta hautapaikasta.

## Dokumentti
Betty Neumarin tapauksesta on tehty  BBC:lle televisiodokumentti *Black Widow Granny?*. Se ensiesitettiin BBC One -televisiokanavalla 3. marraskuuta 2009. Dokumentti sisältää ystävien ja sukulaisten haastatteluita. Dokumentissa esiintyy myös Neumar, joka aiemmin vältteli julkisuutta.

## Lähteet
Jaakko Niemi (jääkiekkoilija)

**Jaakko Niemi** (s. 17. joulukuuta 1952 Pori) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1972–1983 ja voitti yhden Suomen-mestaruuden.

Niemi edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 350 ottelua, joissa hänen tehopisteensä olivat 26&nbsp;+&nbsp;33&nbsp;=&nbsp;59 ja jäähymääränsä 208 minuuttia. SM-liigan pudotuspeleissä hän pelasi 37 ottelua, joissa tehopisteitä kertyi 5&nbsp;+&nbsp;3&nbsp;=&nbsp;8 ja jäähyminuutteja 52. Hän voitti Suomen-mestaruuden vuonna 1978 sekä saavutti lisäksi kaksi SM-hopeaa ja yhden SM-pronssin.

Ennen debyyttiään SM-sarjassa kaudella 1972–1973 Niemi pelasi yhden kauden Suomen sarjaa porilaisessa MuSan joukkueessa. Lopetettuaan pääsarjauransa kevääseen 1983 Niemi siirtyi vielä yhdeksi kaudeksi Rauman Lukkoon pelaamaan I divisioonaa.

## Lähteet
* 

### Viitteet
Erkki Väkiparta

**Erkki Väkiparta** (s. 23. syyskuuta 1951 Pori) on entinen suomalainen jääkiekkoilija ja jääpalloilija. Hän pelasi hyökkääjänä jääkiekon SM-sarjassa ja SM-liigassa vuosina 1969–1981 ja voitti kaksi Suomen-mestaruutta. 

## Jääkiekko
Jääkiekossa Väkiparta edusti koko pääsarjauransa ajan Porin Ässiä. Hän pelasi pääsarjatasolla yhteensä 363 ottelua, joissa hänen tehopisteensä olivat 118&nbsp;+&nbsp;69&nbsp;=&nbsp;187 ja jäähymääränsä 59 minuuttia. SM-liigan pudotuspeleissä hän pelasi 23 ottelua, joissa tehopisteitä kertyi 3&nbsp;+&nbsp;4&nbsp;=&nbsp;7 ja jäähyminuutteja 4. Hän voitti Suomen-mestaruuden vuosina 1971 ja 1978 sekä saavutti lisäksi yhden SM-hopean ja yhden SM-pronssin.

Maajoukkue-edustuksia Väkiparralle kertyi vain yksi, vuoden 1970 nuorten alle 18-vuotiaiden EM-kisat, jossa hän pelasi kolme ottelua ilman tilastomerkintöjä.

## Jääpallo
Jääpalloa Väkiparta pelasi Porin Narukerässä 1981–1991, joista vuodet 1984–1989 I divisioonassa ja kaksi viimeistä kautta Mestaruussarjassa. Hänelle kertyi pääsarjassa yhteensä 26 ottelua tehopistein 1+2. Narukerän puheenjohtajana Väkiparta toimi vuosina 1999–2010.  

## Muuta
Väkiparta työskenteli Herttuan erityiskoulussa erityisopettajana ja viimeiseksi rehtorina ennen eläkkeelle jäämistään.. Hänen poikansa Jarno ja Janne ovat myös entisiä jääpalloilijoita.

## Tilastot

## Lähteet
* 
* 
* 
* Erkki Väkiparta QuantHockey.comissa

### Viitteet
Tauno Mäkelä

**Tauno Mäkelä** (s. 28. elokuuta 1954 Pori) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1973–1986 ja voitti yhden Suomen-mestaruuden.

## Ura
Mäkelä edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 437 ottelua, joissa hänen tehopisteensä olivat 139&nbsp;+&nbsp;170&nbsp;=&nbsp;309 ja jäähymääränsä 280 minuuttia. SM-liigan pudotuspeleissä hän pelasi 43 ottelua, joissa tehopisteitä kertyi 11&nbsp;+&nbsp;15&nbsp;=&nbsp;26 ja jäähyminuutteja 35. Hän voitti Suomen-mestaruuden vuonna 1978 sekä saavutti lisäksi kolme SM-hopeaa ja yhden SM-pronssin.

Mäkelä pelasi maajoukkueessa vain vuoden 1974 alle 20-vuotiaiden MM-kisoissa, joissa teki viidessä ottelussa kolme maalia.

## Tilastot

## Lähteet
* 
* Tauno Mäkelä QuantHockey-verkkosivustolla 
* 

### Viitteet
Pekka Mäkelä

**Pekka Mäkelä** (s. 28. huhtikuuta 1957 Pori) on suomalainen jääkiekkoilija. Hän pelasi hyökkääjänä SM-liigassa vuosina 1977–1984 ja voitti yhden Suomen-mestaruuden.

Mäkelä edusti koko SM-liigauransa ajan Porin Ässiä. Hän pelasi SM-liigassa yhteensä 101 ottelua, joissa hänen tehopisteensä olivat 18&nbsp;+&nbsp;20&nbsp;=&nbsp;38 ja jäähymääränsä 10 minuuttia. SM-liigan pudotuspeleissä hän pelasi 26 ottelua, joissa tehopisteitä kertyi 4&nbsp;+&nbsp;5&nbsp;=&nbsp;9 ja jäähyminuutteja 6. Hän voitti Suomen-mestaruuden vuonna 1978 sekä saavutti lisäksi kaksi SM-hopeaa.

## Lähteet
* 

### Viitteet
Jari Kaski

**Jari Kaski** (s. 20. joulukuuta 1953 Pori) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1972–1984 ja voitti yhden Suomen-mestaruuden.

Kaski edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 268 ottelua, joissa hänen tehopisteensä olivat 63&nbsp;+&nbsp;79&nbsp;=&nbsp;142 ja jäähymääränsä 121 minuuttia. SM-liigan pudotuspeleissä hän pelasi 22 ottelua, joissa tehopisteitä kertyi 3&nbsp;+&nbsp;4&nbsp;=&nbsp;7 ja jäähyminuutteja 26. Hän voitti Suomen-mestaruuden vuonna 1978 sekä saavutti lisäksi yhden SM-hopean ja yhden SM-pronssin. Kaski pelasi neljä vuotta Ruotsissa 1978-1982, kaksi vuotta Kiruna IFK:ssa ja kaksi vuotta Timrå IK:ssa.

Jari Kasken nuorempi veli Olli on myös entinen jääkiekkoilija.

## Lähteet
* 
* 

### Viitteet
Peter Schamoni

**Peter Schamoni** (27. maaliskuuta 1934 &ndash; 14. kesäkuuta 2011) oli saksalainen elokuvaohjaaja, -tuottaja ja -käsikirjoittaja. Vuodesta 1957 vuoteen 2011 hän ohjasi 35 elokuvaa.

Hänen vuoden 1966 elokuvansa *[[Kettujen rauhoitusaika]]* () esitettiin Berliinin elokuvajuhlilla, jossa se voitti Hopeisen karhun.

## Valikoitua filmografiaa
* *[[Kettujen rauhoitusaika]]* (1966)
* *[[Joka vuosi sama juttu]]* (1967 - tuottaja)
* *[[Hundertwasser Regentag]]* (1972)

## Lähteet
Len Bias

**Leonard Kevin "Len" Bias** (18. marraskuuta 1963 Landover, Yhdysvallat – 19. kesäkuuta 1986 Riverdale) oli yhdysvaltalainen koripalloilija. Bias tuli tunnetuksi atleettisuudestaan sekä hyvästä ponnistusvoimastaan. Muun muassa Washingtonian-lehti sanoo Biasin taidon ja karisman lähennelleen Michael Jordania.

## Ura
Bias pelasi yliopistokoripalloa Marylandin yliopistossa. Hänet valittiin kaksi kertaa Atlantic Coast Conferencen vuoden pelaajaksi, minkä lisäksi hän voitti sarjan pistetilaston kahdesti. Biasin yliopistovalmentaja, Lefty Driesell, sanoi Biasin olleen konferenssin paras pelaaja sarjan siihenastisen historian aikana. Hänellä oli pehmeä heitto sekä nopeat jalat pelipaikalleen. Lisäksi Bias oli voimakasrakenteinen. 

Vuoden  NBA:n varaustilaisuudessa Boston Celtics varasi Biasin, sillä joukkueesta puuttui atleettisuutta. Vain pari päivää varaustilaisuuden jälkeen Bias lyyhistyi yliopistollaan, eikä häntä onnistuttu elvyttämään. Myöhemmin kuoleman syyksi paljastui kokaiinin yliannostus.

## Lähteet
Erkki Hytönen

**Erkki Olavi Hytönen** (27. toukokuuta 1933 Tampere – 22. joulukuuta 2020) oli suomalainen jääkiekkoilija, pelipaikaltaan hyökkääjä. Hän pelasi 39 maaottelua Suomen miesten maajoukkueessa ja osallistui 18-vuotiaana Oslon talviolympialaisiin 1952 sekä vuosina 1954–1958 neljiin MM-kilpailuihin. Sarjatasolla "Ekku" Hytönen edusti Tapparan- ja sen edeltäjän TBK:n riveissä. Hän palasi kaukaloon myöhemmin yhden kauden ajaksi Hilparan paidassa. 

Temperamenttinen ja isokokoinen Hytönen oli kolmesti urallaan mestaruussarjan "kauden jäähykuningas". Hytönen voitti Suomen-mestaruuden vuosina 1953, 1954, 1955 ja 1959, saavuttaen myös kaksi SM-hopeaa ja kolme SM-pronssia. Vuosina 1962–1965 Hytönen toimi Tapparan ykkösvalmentajana ja saavutti mestaruuden vuonna 1964. Hytönen on aateloitu Tappara Hall of Fame -kunniagalleriaan numerolla kahdeksan. 

## SM-tilastot

* 4 Suomen-mestaruutta (1953,  1954, 1955, 1959)
* 2 SM-hopeaa (1958, 1960)
* 3 SM-pronssia (1951, 1956, 1957)
* Mestaruus valmentajana vuonna 1964

## Lähteet
* 
* 

### Viitteet

## Aiheesta muualla
*
Ben Schrey

**Ben Schrey** (s. 7. marraskuuta 1957 Turku) on suomalainen entinen jääkiekkoilija. Hän pelasi maalivahtina SM-liigassa vuosina 1977–1981 ja voitti yhden Suomen-mestaruuden.

Schrey edusti koko SM-liigauransa ajan Porin Ässiä. Hän joutui tyytymään varamaalivahdin rooliin, ja vaikka hänen SM-liigatilastoistaan löytyy 56 runkosarjaottelua ja yhdeksän pudotuspeliä, pääsi hän pelaamaan vain neljässä runkosarjaottelussa. Hän voitti Suomen-mestaruuden vuonna 1978 ja saavutti lisäksi yhden SM-hopean.

Ammatiltaan Schrey on keittiömestari ja hän on toimii ravintola-alan opettajana Porin ammattiopistossa. 

## Lähteet
* 
* Satakunnan keittiömestarit ry 

### Viitteet
Guanosiinidifosfaattifukoosi

**Guanosiinidifosfaattifukoosi** eli **GDP-fukoosi** (C16H23N5O15P2) on nukleotidisokeri, joka koostuu fukoosisokerista ja guanosiinidifosfaattinukleotidista. Yhdiste on fukoosin lähde erilaisissa glykoproteiineissa.

## Biosynteesi ja biologinen rooli
Eliöissä guanosiinidifosfaattifukoosia voi muodostua kahdella eri tavalla. Guanosiinidifosfaattimannoosista sitä muodostuu kahden entsyymin GDP-mannoosi-4,6-dehydrataasin ja FX-proteiinin katalysoimana. Guanosiinidifosfaattifukoosia muodostuu myös fukoosista fukokinaasin ja GDP-L-fukoosipyrofosfoylaasin katalysoimana.

Mikrobit tarvitsevat guanosiinidifosfaattifukoosia syntetisoidessaan biologisesti tärkeitä hiilihydraatteja, jotka sisältävät yhtenä komponenttina fukoosia. Se on myös fukoosin lähde glykosylaation yhteydessä ja fukoosiryhmän kiinnittäviä entsyymejä kutsutaan fukosyylitransferaaseiksi. Eräillä niistä on rooli syövän ja tulehduksien yhteydessä.

## Lähteet
Strikeforce: Revenge

**Strikeforce: Revenge** oli toinen Strikeforcen vapaaottelutapahtuma. Se pidettiin San Joséssa HP Pavilion at San Jose -urheiluhallissa 9. kesäkuuta 2006. Alistair Overeem otteli ensimmäistä kertaa Pohjois-Amerikassa.

## Tulokset

***Keskisarja:  [[Luke Stewart]] vs.  [[Bill Duvall]]**
:Stewart voitti luovutuksella (Armbar) ajassa 1:15 erässä 1.
***Kevyt raskassarja:  [[Jared Hamman]] vs.  [[Scott Graham]]**
:Hamman voitti teknisellä tyrmäyksellä (Lyönnit) ajassa 1:36 erässä 2.
***Raskassarja:  [[Daniel Puder]] vs.  [[Tom Tuggle]]**
:Puder voitti luovutuksella (Armbar) ajassa 0:28 erässä 1.
***Keskisarja:  [[Mike Seal]] vs.  [[Eugene Jackson]]**
:voitti teknisellä tyrmäyksellä (Lyönnit) ajassa 2:49 erässä 2.
***Kevytsarja:  [[Clay Guida]]  vs.  [[Gilbert Melendez]]**
:Melendez voitti pisteillä (50–45, 46–48, 50–45). Melendez voitti Strikeforcen kevyensarjan mestaruuden.
***Keskisarja:  [[Cung Le]] vs.  [[Brian Warren]]**
:Le voitti teknisellä tyrmäyksellä (Lyönnit) ajassa 4:19 erässä 1.
***Kevytsarja:  [[Josh Thomson]] vs.  [[Harris Sarmiento]]**
:Thomson voitti luovutuksella (Arm-Triangle Choke) ajassa 3:19 erässä 3.
***Kevyt raskassarja:  [[Bobby Southworth]] vs.  [[James Irvin]]**
:Ottelu lopetettiin kilpailijoiden poistuessa häkistä ajassa 0:17 erässä 1.
***Kevyt raskassarja:  [[Alistair Overeem]] vs.  [[Vitor Belfort]]**
:Overeem voitti pisteillä (30–27, 29–28, 29–28).
***Keskisarja: [[Chris Amarante]] vs. [[Sean Bassett]]**
:Amarante voitti luovutuksella (Armbar) ajassa 4:37 erässä 1.
***Kevytsarja: [[Juan Miranda]] vs. [[Clint Coronel]]**
:Coronel voitti luovutuksella (Anaconda Choke) ajassa 1:43 erässä 2.
***Kevytsarja:  [[Tyson Griffin]] vs.  [[Duane Ludwig]]**
:Griffin voitti teknisellä tyrmäyksellä (Lyönnit) ajassa 3:57 erässä 1.

## Katso myös
* Strikeforce

## Lähteet
Kiulu

**Kiulu** on perinteisesti puusta valmistettu pienehkö kimpiastia, jonka kimpilaudoista yksi on muita pidempi siten, että laudan yläpää muodostaa kädensijan.

Kiulua on käytetty lypsy- tai muuna ammennusastiana. Nimitys on ollut käytössä koko maassa. Käyttötarkoituksen mukaan yhdyssanan alkuosalla on erotettu muun muassa vintta-, voi-, sauna-, kusi- ja avantokiulut. Kaatonokallinen kiulu on rainta.

Metallista valmistetuissa saunakiuluissa kädensija on puuta.

## Katso myös
*Löyly

## Lähteet
Lauri Silván

**Lauri Johannes Silván** (s. 13. maaliskuuta 1932 Tampere) on suomalainen jääkiekkoilija, pelipaikaltaan hyökkääjä. Hän pelasi 22 maaottelua Suomen maajoukkueessa ja osallistui Oslon olympialaisiin 1952 ja Tukholman MM-kilpailuihin 1954.

"Late" Silván edusti kotimaassa Tammerfors Bollklubbia. Hän pelasi SM-sarjassa 43 ottelua vuosina 1950–1955 ja kokosi tehopisteitä 23&nbsp;+&nbsp;23&nbsp;=&nbsp;46. Hän voitti Suomen-mestaruuden vuosina 1953,  1954 ja 1955 sekä saavutti SM-pronssia vuonna 1951.

"Late" Silván pelasi myös jalkapalloamestaruussarjassa kausilla 1949 ja 1951 tamperelaisen Ilves-Kissojen riveissä. Kaudella 1949 pelejä tuli yksi ja kaudella 1951 kaikkiaan 11 eli yhteensä 12 SM-sarjaottelua.

Työelämässä Silván työskenteli ensin Suomen Trikoon laitosmiehenä ja myöhemmin Tampereen vesilaitoksella.

## Lähteet
* 

### Viitteet
Darling (vuoden 2007 elokuva)

**Darling** on Johan Klingin Ruotsissa ohjaama elokuva vuodelta 2007.

## Juoni
Elokuva kertoo kahdesta työttömäksi jäävästä tukholmalaisesta. Eva (Michelle Meadows) on nuori muotikaupan myyjä, joka viihtyy keskustan rikkaiden seurapiireissä. Bernhard (Michael Segerström) on kuusikymppinen insinööri, josta ei olla työmarkkinoilla enää kiinnostuneita. 

## Rooleissa

## Lähteet

## Aiheesta muualla
* Rane Aunimo: Insinöörin ja primadonnan epätodennäköinen ystävyys. Uutispäivä Demari 24.9.2008.
Ranskan keisarikunta

**Ranskan keisarikunta** voi tarkoittaa:

*Ranskan ensimmäinen keisarikunta 1804–1815
*Ranskan toinen keisarikunta 1852–1870
Marylandin yliopisto (College Park)

**Marylandin yliopisto** (, joskus lyhenteillä **UM**, **UMD**, **UMCP** tai **Maryland**) on julkinen tutkimusyliopisto, joka sijaitsee College Parkin kaupungissa Marylandissa, lähellä Washingtonin rajaa. Yliopisto on perustettu vuonna 1856 ja se on Marylandin yliopistojärjestelmän pääyliopisto. Yliopistoon kirjoittautui vuonna 2010 yli 37&nbsp;000 opiskelijaa, joten se on osavaltion suurin yliopisto ja suurin Washingtonin metropolialueen yliopistoista. 

## Lähteet

## Aiheesta muualla
Pekka Myllylä

**Pekka Aleksander Myllylä** (s. 7. heinäkuuta 1932 Tampere) on suomalainen jääkiekkoilija, pelipaikaltaan maalivahti. Hän pelasi viisi maaottelua Suomen maajoukkueessa ja osallistui Oslon olympialaisiin 1952. Myllylä edusti kotimaassa Tampereen Ilvestä. Hän pelasi SM-sarjassa 53 ottelua vuosina 1950–1958 ja voitti Suomen-mestaruuden vuosina 1951, 1952 ja 1957.

## Tilastot

* 3 SM-mestaruutta (1951, 1952, 1957)
* 3 nollapeliä SM-sarjassa
* Viisi maaottelua
* Oslon olympialaiset 1952 

## Lähteet
* 

### Viitteet
Kauko Mäkinen (jääkiekkoilija)

**Kauko Kalle Mäkinen** (20. heinäkuuta 1927 Tampere – 5. elokuuta 1968 Tampere) oli suomalainen jääkiekkoilija. Hän pelasi yhdeksän maaottelua Suomen maajoukkueessa ja osallistui Oslon olympialaisiin 1952 ja Pariisin MM-kilpailuihin 1951.

Mäkinen edusti kotimaassa Tampereen Ilvestä. Hän pelasi SM-sarjassa 39 ottelua vuosina 1947–1953 ja kokosi tehopisteet 7&nbsp;+&nbsp;6&nbsp;=&nbsp;13. Hän voitti Suomen-mestaruuden vuosina 1950,  1951 ja 1952.

Myös Kauko Mäkisen veli Reino Mäkinen pelasi SM-sarjaa Ilveksessä.

## Lähteet
* 

### Viitteet
Jumalan puolustus

**Jumalan puolustus: Usko – ajatus – runo** on vapaa-ajattelija Väinö Voipion vuonna 1961 julkaisema uskontokriittinen kirja. Teoksen kustansi Gummerus.

## Lähteet
Maj Bylock

**Maj Bylock** (21. maaliskuuta 1931 Visby – 18. elokuuta 2019 Karlstad) oli ruotsalainen kirjailija. Bylock syntyi Gotlannissa, ja hänen perheensä muutti Värmlantiin, kun hän oli 12-vuotias. Hän opiskeli kansakoulunopettajaksi ja työskenteli tässä ammatissa vuoteen 1961 saakka.

Kirjailijanuransa alussa Bylock kirjoitti historian ja uskonnon oppikirjoja, ja sittemmin hän julkaisi kymmeniä lasten- ja nuortenromaaneja sekä aikuisille kirjoitettuja romaaneja ja romaanisarjoja. Monet hänen teoksistaan sijoittuvat historiaan. Hän myös mukaili maailmankirjallisuuden klassikoita ruotsiksi ja kirjoitti rukouskirjoja, kuten *Jag håller en liten bok i min hand*, *Här en källa rinner* ja *Jag har ingen trollstav*. Hänen kirjojaan on käännetty muille pohjoismaisille kielille sekä suomeksi, englanniksi, hollanniksi, puolaksi ja saksaksi. Oppikirjojen kirjoittana hän teki useita opintomatkoja mm. USA:han, Etelä-Amerikkaan, Australiaan ja Japaniin.

Bylock ryhtyi kirjoittamaan virsiä 1970-luvulla. Ruotsin kirkon virsikirjassa on Bylockin virsi ”Är dagen fylld av oro och bekymmer” , numero 524. Virren suomennos "Jos päivä täyttyy huolten hälinästä" on Anna-Maija Raittilan tekemä 1999.

Bylockille myönnettiin Astrid Lindgren -palkinto vuonna 1990.

Bylockin romaaneista on suomennettu *Salainen ystävä* ja *Uponneiden laivojen lahti*.

## Lähteet
Matti Holma

**Matti Holma**, alkuaan **Suorsholma** (19. syyskuuta 1817 Alahärmä – 11. joulukuuta 1900 Alahärmä) oli suomalainen maanviljelijä, herastuomari ja valtiopäivämies. 

Holman vanhemmat olivat  Johan ja Elisabeth Margareta Andersdotter Tyni ja puoliso Maria Yrjöntytär Holma. Holma syntyi torpparin poikana, mutta oli sittemmin Suorsholman eli Holman talon isäntä. Hän toimi Alahärmässä kihlakunnanoikeuden puukkojunkkarien aikaan, toimien nimismiehen ja varanimismiehen apuna ”häjyjä” vangittaessa. Lautamiehen tehtävässään hän osallistui muun muassa Matti Haapojan vangitsemiseen. Holma toimi myös seurakunnan köyhäinhoitolautakunnan jäsenenä. 45 vuoden ikäisenä Holma valittiin talonpoikaissäädyn edustajana valtiopäiville 1863 Pohjanmaan keskisestä alisesta kihlakunnasta. Kaksikielisestä vaalipiiristä hänet valittiin suomenkielisen vähemmistön ehdokkaana manttaaliäänten enemmistöllä.  Holman puheenvuorot valtiopäivillä osoittavat hänen kantansa ja käsitystensä pohjautuneen oman kotipaikkakuntansa oloihin. Maatalouden kehittäminen oli hänelle ensisijaista. Valtiopäivätyöskentelyn aikana Holma lisäksi oppi arvostamaan erityisesti kansakouluhankkeen merkitystä. Marras-joulukuun vaihteessa 1863 hänet nimettiin talonpoikaissäädyn talousvaliokunnan varajäseneksi.

Matti Holmalle on pystytetty muistomerkki vuonna 2001 Alahärmän kirkonkylään kunnantalon eteen.

## Lähteet
* Eero Kojonen: Alahärmän historia I, Vaasa 1993 s. 517–523
* Eteläpohjalaisia elämäkertoja A-L. Vaasa 1963
* Hillevi Tyni (toim.): Matti ja Maria Holman suku. Saarijärvi 2003 

### Viitteet
Anton Husgafvel

**Anton Husgafvel** (vuodesta 1936 **Salmenkylä**, 26. syyskuuta 1900 Pirkkala – 17. kesäkuuta 1980 Helsinki) oli suomalainen yleisurheilija. Hän oli 1920-luvulla Suomen parhaita pikajuoksijoita ja kilpaili vuoden 1924 olympialaisissa.

Husgafvel karsiutui Pariisin 1924 olympialaisissa 100 metrin juoksun ja 4 × 100 metrin viestijuoksun alkuerissä. Hän voitti Helsingin Kisa-Veikkojen joukkueessa 4&nbsp;×&nbsp;100 metrin viestijuoksun Suomen-mestaruuden vuosina 1923–1928. Henkilökohtaisilla matkoilla hän sai SM-hopeaa 100 metrillä vuosina 1923 ja 1926, 200 metrillä vuosina 1923, 1925, 1926 ja 1928 ja 400 metrillä vuonna 1923 sekä SM-pronssia 100 metrillä vuonna 1925 ja 200 metrillä vuonna 1924.

Yleisurheilu-uransa jälkeen Salmenkylä kilpaili suunnistuksessa sekä toimi muun muassa Suomen Urheiluliiton ja Suomen Valtakunnan Urheiluliiton johtoportaassa sekä Kenttäurheilijain ja Helsingin Suunnistajien puheenjohtajana. Hänen poikansa Matti ja Juhani Salmenkylä ovat myös tulleet tunnetuiksi urheilun saralla.

## Lähteet

* 

### Viitteet
Mantou

**Mantou** on perinteinen pohjoiskiinalainen ruokalaji, joka muistuttaa hieman pullaa. Mantou tehdään vehnästä valmistetusta taikinasta höyryttämällä. Mantouta ei mausteta tekovaiheessa, vaan ruokailija voi itse maustaa sen ruokailuvaiheessa.
Reijo Halme

**Reijo Edvard Halme** (13. maaliskuuta 1899 Tampere – 8. huhtikuuta 1941 Tampere) oli suomalainen yleisurheilija. Hän oli 1920-luvulla Suomen parhaita pikajuoksijoita ja kilpaili vuoden 1924 olympialaisissa.

Halme karsiutui Pariisin 1924 olympialaisissa 100 metrin juoksun toisissa alkuerissä ja 4 × 100 metrin viestijuoksun alkuerissä, joissa joukkue teki Suomen-ennätyksen 42,6&nbsp;s. Tampereen Pyrintöä edustanut Halme voitti SM-kultaa 4&nbsp;×&nbsp;100 metrin viestijuoksussa vuonna 1921 sekä sadalla ja 200 metrillä vuonna 1924. Hän sai SM-hopeaa pituushypyssä vuonna 1920 sekä SM-pronssia 100 metrillä vuosina 1922 ja 1927 ja 200 metrillä vuonna 1922. Vuosina 1922 ja 1923 hän kilpaili maaottelussa Ranskaa vastaan ja voitti jälkimmäisellä kerralla 100 metrin kilpailun. Hän juoksi 100 metriä parhaimmillaan aikaan 10,6&nbsp;s mutta sitä ei hyväksytty Suomen-ennätykseksi. Vuonna 1923 hän sivusi virallisesti SE-tulosta 10,8&nbsp;s.

Asianajajana ja sotatuomarina työskennellyt Halme kuoli huhtikuussa 1941.

## Lähteet

* 

### Viitteet
Erik Åström

**Erik Johannes Åström** (23. helmikuuta 1902 Helsinki – 25. huhtikuuta 1971 Helsinki) oli suomalainen yleisurheilija. Hän oli 1920-luvulla Suomen parhaita pikajuoksijoita ja kilpaili vuoden 1924 olympialaisissa. Seuratasolla hän edusti huippuvuosinaan HIFK:ta ja sitä ennen Tornion Pyryä ja Viipurin IFK:ta.

## Yleisurheilun olympiaurheilija

Åström karsiutui Pariisin 1924 olympialaisissa 400 metrin juoksun ja 4 × 400 metrin viestijuoksun alkuerissä. Hän edusti Suomea neljässä maaottelussa, joissa hän saavutti kolme lajivoittoa. Kotimaassa hän voitti Suomen-mestaruuden 200 metrillä vuosina 1921, 1925, 1926 ja 1927, 400 metrillä vuosina 1925, 1926 ja 1927, 4&nbsp;×&nbsp;100 metrillä vuonna 1922 sekä 4&nbsp;×&nbsp;400 metrillä vuosina 1922–1927 ja 1930. Hän teki 200 metrillä Suomen-ennätyksen 22,1&nbsp;s vuonna 1925 ja sivusi samana vuonna 400 metrin Suomen-ennätystä 49,0&nbsp;s.

## Muu urheilu - jääpalloilija ja urheilujohtaja

Åström pelasi myös jääpalloa Viipurin IFK:n ja Helsingin IFK:n joukkueissa, sekä yhden maaottelun Suomen maajoukkueessa. Hän toimi Suomen olympiajoukkueen johtotehtävissä Lontoon 1948 kisoissa ja järjestelytoimikunnan jäsenenä Helsingin 1952 olympialaisissa sekä Svenska Finlands Idrottsförbundin puheenjohtajana vuosina 1947–1956 ja Finlands Svenska Centralidrottsförbundin puheenjohtajana 1960-luvulla.

## Toiminta liike-elämän palveluksessa

Valmistuttuaan vuonna 1921 ylioppilaaksi hän opiskeli Ruotsalaisessa kauppakorkeakoulussa valmistuen dipl.ekonomiksi vuonna 1923. Sen jälkeen hän työskenteli teknisen alan tuonti- ja tukkuliike Oy Cronvall Ab:n palveluksessa vuoteen 1932, jonka jälkeen hän siirtyi Hackman & Co:n palvelukseen myyntipääliköksi toimien tehtävässä aina eläkkeelle siirtymiseen asti.

Erik Åströmin veli Gunnar Åström menestyi jalka- ja jääpalloilijana mutta kilpaili myös pikajuoksijana.

## Lähteet

* 
* 

### Viitteet

## Aiheesta muualla
*
Francis Manioru

**Francis Manioru** (s. 17. syyskuuta 1981) on salomonsaarelainen yleisurheilija, joka kilpailee pikajuoksussa.

Manioru osallistui olympialaisiin ensimmäisen kerran Ateenassa 2004. Hän oli tuolloin kisojen avajaisissa maansa lipunkantaja ja kilpaili 100 metrillä, jolla hän putosi jo ensimmäisellä kierroksella jäätyään eränsä seitsemänneksi Manioru juoksi kisoissa ennätyksensä 11,05 sekuntia. Hän karsiutui alkuerissä myös sisäratojen MM-kisoissa 2006, vaikka pinkoi 60 metrin matkalla ennätysaikansa 7,07. Manioru ei päässyt ensimmäiseltä kierrokselta jatkoon myöskään Kansainyhteisön kisoissa 2006 eikä sisäratojen maailmanmestaruuskilpailuissa 2008. Hän jäi ennätysajastaan vain neljä sekunnin sadasosaa Pekingin olympialaisissa 2008, mutta oli alkueränsä viimeinen eikä päässyt toiselle kierrokselle. Daegun MM-kilpailuissa 2011 hän ei päässyt jatkoon 100&nbsp;metrin karsintakierrokselta.

## Lähteet
Ios

**Ios** voi viitata seuraaviin:

* Íos, saari Kykladien saariryhmässä Kreikassa
** Íos, kylä Íoksen saarella
** Íos, kunta johon Íoksen saari kuuluu
** Ios, antiikin aikainen kaupunki
* iOS,  Applen kehittämä esimerkiksi iPhone-matkapuhelimissa käytettävä käyttöjärjestelmä
* IOS, Ciscon kehittämä esimerkiksi reitittimissä käytettävä käyttöjärjestelmä
Käsipallo kesäolympialaisissa 2012

**[[Käsipallo]]ssa** kilpailtiin **[[Kesäolympialaiset 2012|Lontoon vuoden 2012 kesäolympialaisissa]]** 28. heinäkuuta – 12. elokuuta. Sekä miesten että naisten turnaukseen otti osaa 12 maajoukkuetta, eli yhteensä Lontoossa kilpaili 336 pelaajaa. Ottelut pelattiin Copper Box areenalla lukuun ottamatta välieriä ja loppuotteluja, jotka pelattiin Basketball Arenalla.

## Mitalistit

## Otteluareenat

## Turnaukset
### Miehet

**A-lohko**
* 
* 
* 
* 
* 
* 

**B-lohko**
* 
* 
* 
* 
* 
* 

### Naiset

**A-lohko**
* 
* 
* 
* 
* 
* 

**B-lohko**
* 
* 
* 
* 
* 
* 

## Karsinta
Sekä miehissä että naisissa 12 kisapaikasta yksi kuuluu isäntämaa Isolle-Britannialle, yksi hallitsevalle maailmanmestarille ja neljä maanosien hallitseville mestareille. Loput kuusi paikkaa jaettiin kolmessa karsintaturnauksessa, joissa jokaisessa jaettiin kaksi kisapaikkaa.

### Miehet

### Naiset

## Kuvagalleria

Kuva:Copper Box interior.JPG|Copper Box
Kuva:Handball at the 2012 Summer Olympics 703473.jpg|
Kuva:Handball at the 2012 Summer Olympics 703676.jpg|
Kuva:Alem Toskić.jpg|Alem Toskić
Kuva:Nina Heglund - Handball at the 2012 Summer Olympics 703394.jpg|Nina Heglund
Kuva:Ivan Nikčević.jpg|Ivan Nikčević
Kuva:2012 Summer Olympics Handball - Spain vs Hungary.jpg|Espanja - Unkari
Kuva:|


## Lähteet
* Virallinen kotisivu 
* Selostus karsintajärjestelmästä Suomen Olympiakomitean sivuilla 

### Viitteet
Fever

**Fever** tai **The Fever** voi tarkoittaa seuraavia:

## Elokuva
* *[[Fever (vuoden 1989 elokuva)|Fever]]*, australialais-amerikkalainen eroottinen komediatrilleri vuodelta 1989
* *[[Fever – silmitön raivo]]*, televisioelokuvan pääosassa Armand Assante
* *[[Fever (vuoden 1999 elokuva)|Fever]]*, Alex Winterin ohjaama elokuva vuodelta 1999
* *[[Kuume (elokuva)|Kuume]]* (*The Fever*), vuoden 2004 elokuva, filmatisointi Wallace Shawnin samnnimisestä näytelmästä

## Kirjallisuus
* *[[Kuume (romaani)|Kuume]]*, Robin Cookin romaani
* *[[The Fever (näytelmä)|The Fever]]*, Wallace Shawnin näytelmä 1990-luvulta

## Musiikki
* The Fever, yhdysvaltalainen rockyhtye
* The Fevers, brasilialainen rockyhtye
* Fever Records, yhdysvaltalainen levy-yhtiö

## Albumit
* *[[Fever (Ronnie Lawsin albumi)|Fever]]*, Ronnie Lawsin albumi vuodelta 1976
* *[[Fever (Con Funk Shun)|Fever*]], Con Funk Shunin albumi vuodelta 1983
* *[[Fever (EP)|Fever]]*, Klinikin EP vuodelta 1989
* *[[Fever (Kylie Minoguen albumi)|Fever]]*, Kylie Minoguen albumi vuodelta 2001
* *[[Fever (Bullet for My Valentinen albumi)|Fever]]*, Bullet for My Valentinen albumi vuodelta 2010
* *[[Fever (mixtape)|Fever]]*, Megan Thee Stallionin mixtape vuodelta 2019
* *[[Fever*Fever]]*, Puffy AmiYumin albumi vuodelta 1999
** *[[Fever*Fever (DVD)|Fever*Fever]]*, konsertti-DVD Puffy AmiYumilta

### Kappaleet
* ”Fever”, Little Willie Johnin kappale vuodelta 1956, jonka ovat levyttäneet myös mm. Peggy Lee, Elvis Presley ja Madonna
* ”Fever”, Judas Priestin albumilta *[[Screaming for Vengeance]]* vuodelta 1982
* ”Fever”, Klinikin kappale albumilta *Fever* vuodelta 1989 
* ”Fever”, Aerosmithin kappale vuodelta 1993, jonka on levyttänyt myös Garth Brooks nimellä "The Fever"
* ”Fever”, The Hivesin kappale albumilta *[[A.K.A. I-D-I-O-T]]* vuodelta 1998
* ”Fever”, Kylie Minoguen kappale albumilta *Fever* vuodelta 2001
* ”Fever”, Starsailorin kappale vuodelta 2001
* ”Fever”, Tone Damli Aabergen albumilta *[[Sweet Fever]]* vuodelta 2007
* ”Fever”, Quentin Eliasin kappale vuodelta 2008
* ”Fever”, Cascadan kappale vuodelta 2009
* ”Fever”, Adam Lambertin kappale albumilta *[[For Your Entertainment]]* vuodelta 2010
* ”Fever”, Bullet for My Valentinen kappale albumilta *Fever* vuodelta 2010
* ”Fever”, Family Force 5:n albumilta *[[Dance or Die]]* vuodelta 2013
* ”The Fever”, Bruce Springsteenin kappale vuodelta 1999

## Muuta
* Fever 104 FM, intialainen radiokanava
* Indiana Fever, yhdysvaltalainen naisten koripalloseura
* West Coast Fever, australialainen verkkopallojoukkue
Epäinhimillistäminen

**Epäinhimillistäminen** eli **dehumanisaatio** on henkilön ihmisyyden kieltämistä.

## Jaottelu
Epäinhimillistämisen muotoja ovat esineellistäminen, eläimellistäminen, demonisointi, biologisointi ja mekanisointi sekä ihmisten jakaminen yli- ja ali-ihmisiin. Esineellistämisessä ihminen nähdään esineenä, välineenä tai tavarana, jota voidaan esimerkiksi katsella tai käyttää hyväksi välittämättä hänen tunteistaan tai yksilöllisyydestään. Eläimellistämisessä ihmiseltä kiistetään hänen inhimilliset piirteensä, jotka nostavat hänet eläinten yläpuolelle, ja hänet esitetään irrationaalisena, hillittömänä ja sivistymättömänä. Demonisoinnissa ihminen rinnastetaan vaaralliseen demoniin, paholaiseen tai noitaan. Biologisoinnissa käytetään sairauteen, hygieniaan ja puhtauteen liittyviä vertauskuvia ihmisten vainoamisen yhteydessä. Mekanisoinnissa ihminen nähdään tunteettomana koneena tai robottina esimerkiksi teollisuustuotannossa.

## Käyttö
Epäinhimillistämistä on käytetty historian aikana ryhmien marginalisoimisen sekä ryhmien välisen väkivallan, joukkosurmien ja kansanmurhien yhteydessä. Epäinhimillistämisellä estetään empatian ja säälin kokeminen toisia ja heidän kokemaansa kärsimystä kohtaan.

## Esimerkkejä
*Neuvosto-Venäjällä Vladimir Lenin vaati vihollisten tuhoamista ”haitallisina hyönteisinä”, ”täinä”, ”verenimijöinä”. Kirjailija, propagandisti Maksim Gorkin mukaan: ”Luokkavihaa tuli kasvattaa orgaanisen inhon kautta – –. Vihollinen piti nähdä alempana olentona.”.
* Antisemiitit ovat usein rinnastaneet juutalaiset eläimiin tai paholaiseen. Jotkut keskiajan kristityt kutsuivat juutalaisia paholaisen apureiksi tai kuvasivat heidät paholaisina, natsit kutsuivat juutalaisia rotiksi, ja vasemmistolaiset antisionistit ovat esittäneet sionistit rottina tai koirina.
*Väinö Linnan Tuntemattomassa sotilaassa alikersantti Rokka vastaa *Mie en tiiä. Mie en oo ampunt ko vihollissii* kun häneltä kysytään miltä tuntuu ampua ihmistä.

## Lähteet

## Kirjallisuutta
* 

## Aiheesta muualla
* Miika Hynninen: Pro gradu -tutkielma: Moraalin murtuminen natsi-Saksassa ja sen keskitysleireillä. Teologia.fi 4.6.2008.
Dangerous

**Dangerous** tarkoittaa seuraavia asioita:
## Ihmisiä
*Chris Dangerous (syntynyt 1978), ruotsalainen muusikko, myös The Hives-nimisen ruotsalaisen rock-yhtyeen rumpali.

## Albumeita
* *[[Dangerous (Michael Jackson)|Dangerous]]*, Michael Jacksonin albumi
* *[[Dangerous (Bill Hicksin albumi)|Dangerous]]*, Bill Hicksin albumi
* *[[Dangerous (DecembeRadion albumi|Dangerous]]*, DecembeRadio
* *[[Dangerous (Andy Taylorin albumi)|Dangerous]]*, Andy Taylorin albumi
* *Dangerous*, Bar-Kaysin albumi
* *Dangerous*, Natalie Colen albumi

## Kappaleita
*”Dangerous” (Busta Rhymesin kappale)
*”Dangerous” (Cascadan kappale)
*”Dangerous” (David Guettan kappale)
*”Dangerous” (Doobie Brothersin kappale)
*”Dangerous” (Kardinal Offishallin kappale)
*”Dangerous” (Michael Jacksonin kappale)
*”Dangerous” (M. Pokoran kappale)
*”Dangerous” (Penny Fordin kappale)
*”Dangerous” (Roxetten kappale)
*”Dangerous” (SHINeen kappale)
*”Dangerous” (Ying Yang Twinsin kappale)

## Ohjelmia tai elokuvia
* *[[Erotetut sydämet]]* () Alfred E. Greenin ohjaama elokuva
* Dangerous, australialainen televisiosarja
* *[[Kostajan kunnia]]* (), yhdysvaltalainen elokuva vuodelta 1994.